На састанку Одбора за културу и информисање Народне скупштине и Поткомитета за медије и информационо друштво Парламентарне скупштине Савета Европе, одржаном 6. новембра 2013. у Народној скупштини Републике Србије, поводом министарске конференције о медијима и информативном друштву Савета Европе, одржана су слушања на тему заштите медијских слобода и приорита политике аудиовизуелних медија.

У закључцима, оба одбора су:

* изразила захвалност Народној скупштини Републике Србије на организацији овог заједничког састанка,
* поздравили чињеницу да је на овај начин први пут министарској конференцији у Београду, 7-8. новембра, додата парламентарна димензија,
* нагласили суштински значај слободе медија за демократију и изразили жаљење што је ова слобода често угрожена у Европи,
* подстакли министре који учествују на београдској конференцији, као и Комитет министара Савета Европе, да унапреде слободу медија у целој Европи и предузму мере да осигурају безбедност новинара,
* подржали независност и финансијску одрживост јавних информативних сервиса, као и локалних, мањинских и медија цивилног друштва, као кључних елемената медијске сцене у демократском друштву.